Inge Andersen hevder han og NIF-toppene ikke har «noen ekstravagante reiser»
Slik kan VG og NRKs møte med Andersen fredag ettermiddag oppsummeres. Generalsekretæren i Norges Idrettsforbund (NIF) var først gjest hos programleder Fredrik Solvang i radioprogrammet Dagsnytt 18 for å snakke om nyhetsdekningen av åpenhet og pengebruk i forbundet de siste ukene. Andersen hadde ingen motdebattanter fredag og takket også, sammen med idrettspresident Tom Tvedt , nei til å delta i programmet dagen før for å debattere Norges Skiforbunds deltagelse på en FIS-kongress i Mexico til sommeren. Det har stormet rundt Andersen og Norges Idrettsforbund etter at detaljerte tall for representasjonshuset Norway House i Sotsji-OL ble publisert i VG tidligere denne uken. Bakgrunn (VG-spesial): Her er Norway House-tallene NIF ikke ville vise frem Under «debatten» sa NIFs generalsekretær også at Norges største frivillige organisasjon – med 2,2 millioner medlemskap – «har usedvanlig stor åpenhet». Foranledningen var spørsmål om Norges Idrettsforbunds (NIF) åpenhet, det omstridte Norway House og Inge Andersen og Idrettsforbundets motvilje mot å legge frem regninger for blant annet reisevirksomhet før 2015.– Vi har ikke ekstravagante reiser. I de aller fleste tilfellene er de på økonomiklasse. Jeg har en stor jobb, med stor nasjonal og internasjonal reisevirksomhet; å være til stede på arenaer hvor beslutninger tas, svarte generalsekretæren i NIF på gjentatte spørsmål om hans reiseregninger. For Dagsnytt 18 var utgangspunktet for debatten: Hvor mye støy og omdømmeskade ville Inge Andersen unngått hvis han bare hadde vist frem reiseregningene sine? Husker du? IOC-Heiberg: – Norway House var mitt initiativ – Vi har usedvanlig stor åpenhet, var generalsekretærens korte svar på det – og hvorfor Norges Idrettsforbunds nye åpenhet bare gjelder fra juni 2015, da dagens idrettsstyret tiltrådte. Tiden forut for dette, blant annet OL-året 2014, er vedtatt av Norges Idrettsforbund ikke å være gjenstand for fullstendig åpenhet. – VG har fått alt de har spurt om, hevdet Inge Andersen på spørsmål om regningene knyttet til Norway House 2014.20 minutter etter Inge Andersen sagt sin første ord i Dagsnytt 18-studioet, kom han VG og et TV-team fra NRK i møte utenfor TV-huset på Marienlyst i Oslo. På spørsmål om hvilke reaksjoner Andersen og Norges Idrettsforbunds har fått etter dette, svarte han: – Jeg har respekt, jeg har forståelse for, og jeg er enig i at Norway House i Sotsji var dyrt. For det var dyrt. Vi arbeidet i et helt annet land enn vi normalt sett gjør, vi jobbet med en helt annen kultur, vi jobbet i et land som har et helt annet politisk regime. Sotsji-OL var jo dyrt for alle. Også for norsk idrett. Leste du denne? Årets skikongress holdes på luksus-spa i Karibia – Vil du si at det var riktig av dere, som representerer norsk idrett, å måtte føye seg etter en russisk kultur, eller en IOC-kultur, for oppnå ønske om et nøkternt Oslo-OL i 2022? – Vi står jo alltid oppi dilemmaer i saker som dette. Dette var et dilemma. Det er ikke å legge skjul på at det var et dilemma. Det var dyrt. Og vi brukte 27,7 millioner i Idrettsforbundet på hele søkerprosessen til OL. Oslo kommune brukte 206 millioner. Det var en stor investering; det vi jobbet med i disse årene, sier Andersen til VG – med pensko og blazer på, i gresset ved fotballbanen som ligger et steinkast unna NRKs hovedkontorer.På lederplass oppfordret Avisen Nordlys Inge Andersen torsdag om å tre av som generalsekretær i NIF etter at Norway House-detaljene ble gjort kjent. – Hva tenker du om det, Andersen? – Jeg tenker at det er ulike meninger om norske toppledere generelt og det er helt klart ulike meninger om meg. Jeg har en utsatt jobb i Norges klart største organisasjon. Men det er nå en gang sånn at det er idrettsstyret som har arbeidsgiveransvaret for meg, og jeg forholder meg til idrettsstyret. Bakgrunn: TV 2-Davy i strupen på NIFs generalsekretær Til Dagsnytt 18 sa han at han ikke hadde vurdert sin stilling som generalsekretær. – Hvor mye har denne åpenhetsdebatten tæret på dine krefter? – Det er klart at jeg er et menneske som alle andre. Men det er min jobb som generalsekretær å stå gjennom dette, lede administrasjon og iverksatte de vedtaket som idrettsstyret og idrettsinget gjør. Faktisk er prosesser som dette veldig samlende. Jeg vil understreke det at når man jobber så tett sammen over så lang tid, gjør et solid arbeid, må jeg tidligere landslagstrener i langrenn at det skaper godt team å jobbe hardt.
Inge Andersen (52) forstår at folk reagerer på Norway House-millionene i Sotsji, han har ikke vurdert sin stilling som generalsekretær – og mener Norges Idrettsforbund har «usedvanlig god åpenhet».